b'\n_START_ARTICLE_\nSelevkija\n_START_PARAGRAPH_\nSelevkija (gr\xc5\xa1ko \xce\xa3\xce\xb5\xce\xbb\xce\xb5\xcf\x8d\xce\xba\xce\xb5\xce\xb9\xce\xb1, latinsko Selevcia), znana tudi kot Selevkija na Tigrisu, je bila v helenisti\xc4\x8dnem in rimskem odbobju veliko mesto v Mezopotamiji na desni obali Tigrisa nasproti manj\xc5\xa1ega Ktezifona v sedanjem ira\xc5\xa1kem Babilskem governoratu.\n_START_SECTION_\nArheologija\n_START_PARAGRAPH_\nSelevkijo so v 1920. letih ponovno odkrili arheologi, ki so iskali babilonsko mesto Opis._NEWLINE_Izkopavanja so se za\xc4\x8dela leta 1927. Vodila sta jih profesorja Leroy Waterman (1927\xe2\x80\x931932) z Michiganske univerze  in Clark Hopkins (1936\xe2\x80\x931937) v imenu  Ameri\xc5\xa1ke \xc5\xa1ole za orientalske raziskave  v Bagdadu. _NEWLINE_Od leta 1964 do 1968 in 1985 in 1989 so najdi\xc5\xa1\xc4\x8de raziskovali italijanski arheologi z univeze v Torinu, pod vodstvom  Antonia Invernizzija in Giorgia Gullinija. Odkrili so zgradbo s selevkidskim arhivom s pribli\xc5\xbeno 30.000 pe\xc4\x8dati, vsemi v popolnoma gr\xc5\xa1kem slogu._NEWLINE_V zunanjem mestnem obzidju so odkrili ponovno uporabljeno opeko iz novobabilonskega obdobja z vtisnjeno letnico 821 pr. n. \xc5\xa1t.._NEWLINE_Mestne javne zgradbe so imele elemente tako gr\xc5\xa1ke kot mezopotamske arhitekture. Raziskave so odkrile \xc5\xa1tevilno negr\xc5\xa1ko prebivalstvo.'